ཀླུ་མོ་མཚོ་ནི་ཞིང་ལས་གཉེར་བཞིན་པའི་སྐྱེས་མ་དཀྱུས་མི་ཞིག་ཡིན་ལ།ཉིས་སྟོང་བཞི་ལོར་ཁྱིམ་མི་རྣམས་ཀྱི་མཚམས་སྦྱོར་བརྒྱུད་དེ།ཁོ་མོ་དང་ཁྱིམ་མཚེས་ཚང་གི་བུ་དོན་གྲུབ་རྒྱལ་གཉིས་བོད་རིགས་ཀྱི་གོམས་སྲོལ་ལྟར་གཉེན་སྒྲིག་གི་ཆོ་ག་བསྒྲུབས།ཡིན་ནའང་ཁྲིམས་བཀོད་གཉེན་སྒྲིག་གི་ལོ་ཚོད་ལ་མ་སླེབས་པའི་རྐྱེན་གྱིས་གཉེན་སྒྲིག་ཡི་གེ་ལེན་མ་ཐུབ།གཉེན་སྒྲིག་བྱས་རྗེས་དོན་གྲུབ་རྒྱལ་གྱིས་དུས་རྒྱུན་དུ་རྒྱུ་རྐྱེན་ཅི་ཡང་མེད་པར་ཁོ་མོར་གཅར་རྡུང་བྱེད་པར་མ་ཟད།ཆང་འཐུང་བ་དང་ཤོ་རྒྱག་པ་སོགས་གོམས་གཤིས་ངན་པ་མང་དུ་མཆིས་པས་ཁོ་མོས་བཟོད་བསྲན་བྱེད་དཀར་བར་གྱུར།འུ་ཐག་ཐབས་ཟད་འོག་མོས་དོན་གྲུབ་རྒྱལ་ལ་བཟའ་འཐོར་བྱེད་པའི་རེ་བ་བཏོན་མོད།དོན་དེར་དོན་གྲུབ་རྒྱལ་འཐད་པ་མ་བྱུང་།ཁོ་མོས་མི་དམངས་ཁྲིམས་ཁང་ལ་བཟའ་འཐོར་རེ་བ་བཏོན་ན་བཅའ་ཁྲིམས་ཀྱིས་སྲུང་སྐྱོབ་ཐོབ་བམ།